ความสัมพันธ์ของธรรมาภิบาลกับประสิทธิผลในการบริหารวัดในเขตบางพลัด กรุงเทพมหานคร
Relations on good governance and effectiveness in temples administration in Bang Phlat district, Bangkok
พระมหาดนัย วงศ์พรหม
การวิจัยครั้งนี้มีวัตถุประสงค์เพื่อ 1) ศึกษาระดับธรรมาภิบาลในการบริหารวัดในเขต บางพลัด กรุงเทพมหานคร 2) ศึกษาระดับประสิทธิผลในการบริหารวัดในเขตบางพลัด กรุงเทพมหานคร 3) ศึกษาความสัมพันธ์ระหว่างธรรมาภิบาลกับประสิทธิผลในการบริหารวัดในเขตบางพลัด กรุงเทพมหานคร และ 4) ศึกษาปัญหาและอุปสรรคของธรรมาภิบาลกับประสิทธิผลในการบริหารวัดในเขตบางพลัด กรุงเทพมหานคร กลุ่มตัวอย่างที่ใช้ในการวิจัย ได้แก่ พระภิกษุสามเณรในเขตบางพลัด กรุงเทพมหานคร จำนวน 258 รูป เครื่องมือที่ใช้คือแบบสอบถาม มาตรประมาณค่า 5 ระดับ และแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐานและการวิเคราะห์ถดถอยพหุ ผลการวิจัยพบว่า 1) ธรรมาภิบาลในการบริหารวัดในเขตบางพลัด กรุงเทพมหานคร ในภาพรวมอยู่ในระดับปานกลาง 2) ประสิทธิผลในการบริหารวัดในเขตบางพลัด กรุงเทพมหานคร ในภาพรวมในระดับปานกลาง 3) ปัจจัยด้านหลักความคุ้มค่า หลักความรับผิดชอบ หลักการมีส่วนร่วม หลักคุณธรรม และหลักนิติธรรมมีความสัมพันธ์กับประสิทธิผลการบริหารวัดในเขตบางพลัด กรุงเทพมหานครอย่างมีนัยสำคัญทางสถิติ 4) ปัญหาและอุปสรรคพบว่า การปกครองคณะสงฆ์ในเขตบางพลัด ยังขาดการมีส่วนร่วม ไม่ให้ความสำคัญเกี่ยวกับการประชุมร่วมกัน บางวัดขาดการกระจายอำนาจให้พระภิกษุสามเณรในวัดได้ปฏิบัติหน้าที่ร่วมกัน อันเป็นเหตุให้เกิดความสามัคคี
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สุรศักดิ์ โตประสี
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
รัฐประศาสนศาสตรมหาบัณฑิต